Aya Jepun

Aya Jepun (Katsuwonus pelamis) ialah sejenis ikan persiform dalam keluarga aya atau Scombridae yang merupakan satu-satunya spesies dalam genus Katsuwonus. Ia turut dikenali umum sebagai tongkol, tongkol kerai, ikan kayu atau cakalang, beberapa nama tersebut turut digunakan untuk spesies-spesies berbeza seperti aya kurik, aya selasih dan aya semambu. Ia tumbuh sehingga  panjang. Ia ikan pelagik kosmopolitan yang terdapat di perairan tropika dan panas-sederhana. Ia spesies yang sangat penting dalam perikanan.

 Penerangan 

Ia ikan pelagik yang berenang pantas mengikut arus, biasanya di perairan tropika dunia, di mana ia hidup di permukaan air dalam kawanan besar (sehingga 50,000 ekor), memakan ikan, krustasea, sefalopoda dan moluska. Ia spesies mangsa yang penting bagi ikan pelagik besar dan jerung.

Ia tidak bersisik kecuali di atas garis sisi dan korselet (sebuah jalur sisik besar dan tebal yang membentuk bulatan di sekeliling badan di belakang kepala). Ia biasa mencapai panjang sehingga  dan berat . Panjang maksimumnya  dan berat maksimum pula . Penuaan pada aya sukar dan anggaran jangka hayat mengikut potensinya antara 8 dan 12 tahun.

Aya jepun mengawan secara berkumpulan. Pembiakan berlaku sepanjang tahun di perairan khatulistiwa, tetapi ia akan menjadi lebih bermusim jika berada lebih jauh dari khatulistiwa. Panjang ikan ketika pertama kali mengawan adalah lebih kurang . Ia juga dikenali dengan bau yang kuat.

 Kegunaan dalam makanan 
Di Manado dan Maluku, ikan yang disebutkan sebagai cakalang ini diawetkan secara disalai menjadi cakalang fufu, hidangan khas di tempat-tempat ini. Ikan ini secara amnya memainkan peranan penting dalam ekonomi Indonesia di mana hasil dimanfaatkan oleh golongan menengah ke atas.

Di Jepun, ikan yang diberi nama setempat katsuo (鰹 •かつお; berakar daripada kata-uo（堅魚•かたうお）"ikan keras") sangat dikehendaki dalam masakan masyarakat di sana tidak hanya mentah (dalam susyi dan sasyimi) atau dipanggang () malah diawet kering menjadi katsuobushi yang menjadi bumbu makanan serta bahan utama rebusan dashi.

Catatan

 Rujukan 

 Sumber-sumber 


 Sumber lain 
 Pacific skipjack tuna NOAA FishWatch. Retrieved 5 November 2012.
 Western Atlantic skipjack tuna NOAA FishWatch. Retrieved 5 November 2012.

 Pautan luar 



Clover, Charles. 2004. The End of the Line: How overfishing is changing the world and what we eat. Ebury Press, London. ISBN 0-09-189780-7

Kategori:Ikan di Malaysia
Kategori:Scombridae
Kategori:Ikan komersial
Kategori:Ikan di Hawaii
Kategori:Ikan di Jepun
Kategori:Ikan di Asia Timur